[adresse] fremtid 
Sagsfremstilling 
33.    [adresse] fremtid  
                                                                                                                        Åbent 
Sagsnr.: 326-2013-14320       J.nr.: 00.10.00            Dokumentnr.: 326-2013-361975 
  
[adresse] 
På udvalgsmødet december 2011 blev Integrationsudvalgets fremtid drøftet. Baggrunden for drøftelsen var en 
statusredegørelse på integrationsområdet, der generelt pegede på, at integrationsområdet var velfungerende og en 
stor del af de problemstillinger, som arbejdsgruppen stødte på, ofte udsprang af socio-økonomiske forhold og ikke 
på grund af borgere med en anden oprindelse end dansk. Der var således typisk tale om problematikker 
vedrørende inklusion og ikke særligt integration. Med det udgangspunkt blev det drøftet, om integrationsområdet 
med fordel kunne placeres i de relevante fagudvalg.  
  
Udvalget vedtog på mødet at udskyde den videre drøftelse til slutningen af valgperioden, hvor udvalgets fremtid 
naturligt vil blive drøftet. 
  
På [adresse] møde i september 2013, blev udvalgets fremtid igen drøftet kort under punktet ”Eventuelt”.  
Integrationsudvalgets medlemmer gav generelt udtryk for, at integrationsområdet stadig går godt som ved 
statusredegørelsen i 2011. En stor del af de udfordringer og problematikker, der gør sig gældende i Kalundborg 
Kommune, grunder således ikke direkte i vanskeligheder omkring integration men er ofte socio-økonomisk 
betingede.  
  
Udvalget gav udtryk for, at møderne generelt giver en god platform for at udvide kendskabet til de forskellige aktører 
i integrationsindsatsen.  
  
BEHANDLING 
Integrationsudvalget, Økonomiudvalget, Kommunalbestyrelsen. 
  
INDSTILLING 
Børne- og Kulturdirektøren indstiller, at: 
  
l Integrationsudvalget drøfter udvalgets fremtid.  
  
  
  
  
  
Integrationsudvalget 2010-13s møde den 10. december 2013: 
Integrationsudvalget drøftede udvalgets fremtid og fandt frem til følgende konklusioner: 
· Det nuværende udvalg vurderer, at et Integrationsudvalg har en positiv virkning på integrationen og styrker det 
tværsektorielle samarbejde. 
· Udvalgets sammensætning er hensigtsmæssig i forhold til de repræsenterede områder. 
· Udvalget anbefaler, at der fremadrettet afholdes tre årlige møder. 
  
Økonomiudvalgets møde den 22. januar 2014: 
Udvalget vedtog at anbefale Integrationsudvalgets indstilling. 
  
  
  
Kommunalbestyrelsens møde den 29. januar 2014: 
Kommunalbestyrelsen vedtog at godkende Økonomiudvalgets indstilling. 
  
